|  |
| --- |
| **Comunicac stampa 2018** |
| Comunicać stampa | 29.10.2018 | 16:00 29.10.2018: L Museum Ladin mo daviert nchin ala fin de utober **Nchin ala fin de utober ie mo l Museum Ladin Ciastel de Tor, cun la mostra “Zacan y incö - Jì a scora tles valades ladines“ y l Museum Ladin Ursus ladinicus a San Ciascian daviert al publich, daldò stluj la doi strutures nchin do Nadel.**  N mierculdi ai 31 de utober fina via per l Museum Ladin, la sajon da d‘instà. L Museum Ladin Ciastel de Tor a San Martin y l Museum Ladin Ursus ladinicus a San Ciascian ie da pudëi vijité mo n merdi ai 30 y mierculdi ai 31 de utober dala 10.00 – 17.00. Daldò unirà i museums stluc nchin ai 26 de dezëmber canche scumëncia inò la sajon da d’inviern.  Tla sënta prinzipiela a San Martin, ulache tla mostra permanënta vëniel tematiseda la storia di ca. 30.000 Ladins che vif te nosc raion, iel chëst’ann da udëi na mostra temporanea “Zacan y incö - Jì a scora tles valades ladines“,  che reverda la storia de nosta scola Tla mostra vëniel cuntà dla scola partitetica, n sistem scolastich unich che vën adurvà tla valedes ladines y che se à svilupà do la segonda Viera Mundiela inant nchin che l ie a deventà n model scolastich de nteres internaziunel.  La sezion destacheda a San Ciascian alincontra ie dedicheda  ala lores preistorica  Ursus ladinicus y ala Geologia dla Dolomites.  Per nformazions plu avisa possen nrescì sun l sit internet [www.museumladin.it](http://www.museumladin.it/) |
| Comunicać stampa | 30.08.2018 | 12:01 Cörta imersciun tl monn dles erbes aromatiches dles Dolomites al Museum Ladin Ciastel de Tor vigni jöbia dal 6 setëmber al 11 de otober 2018 CÖRTA IMERSCIUN TL MONN DLES ERBES AROMATICHES Y VIJITA AL MUSEUM LADIN Na esperta Ves spliga sciöche an po adoré les erbes aromatiches tla vita da vigni de. Dedo pon vijité le Museum ladin Ciastel de Tor. Vigni jöbia, dal 6 de setember al 11 de otober 2018 Dales 13:30 – 15:30 Informaziuns y iscriziuns al Museum Ladin Ciastel de Tor (+39)0474/524020 o ala Assoziaziun Turistica Al Plan/San Martin de Tor (+39)0474/523175 |
| Comunicać stampa | 16.08.2018 | 11:53 24.08.2018 A cëna cun la laurs tl Museum Ladin Ursus ladinicus En colaboraziun cun i Ofizi Turistics dl'Alta Badia |
| Comunicać stampa | 07.08.2018 | 10:07 11.08.2018: Pröma assoluta: composiziun de Eduard Demetz a 2.750 metri **"Il Tempo Separato” è le titul dla composiziun de Eduard Demetz che vëgn presentada por le pröm iade in sabeda 11 d’agost  tl scenar dl’ Ander dles Conturines a 2.750 metri de altëza.**  **L’escurjiun por ascuté la esecuziun musicala é acompagnada. Iscriziun obligatoria.**  L’esecuziun musicala dla composiziun  “Il Tempo Separato” de Eduard Demetz, vëgn fata da n ensemble de percusciuns dl Südtirol conTakt percussion group. L’evënt è in sabeda 11 de agost, an po to pert debann se scrion ite por i 10 de agost (dales 6 da sëra) tla Assoziaziun Turistica San Ciascian al tel. **0471 849422**.  Program:  I s’incuntun a San Ciascian ite dala „Capanna Alpina“, dales 8.00 dadoman. N colaboradú dl Parch Natural Fanes-Senes-Braies gnará cun nos cina sö dal ander dles Conturines ch’i podarun spo vijité deboriada. Prëibel tignide cunt che l’escurjiun é plütosc sfadiosa, dal momënt ch’an mëss fá incër 1.100 m de deslivel  por rové sö dal ander. Vistisse de dër cialzá y guant cialt y tolesse ince para val’ da mangé y da bëre..  In cajo de bur’ tëm  vëgn la manifestaziun spostada ai 12 de agost o ai 15 de setëmber.  La manifestaziun è organisada dal Museum Ladin Ciastel de Tor, in colaboraziun cun l’Ufize Parch Natural Fanes-Senes-Braies e l’Assoziaziun Turistica Badia. |
| Comunicać stampa | 13.07.2018 | 10:25  **20.07.2018: Inauguraziun dla mostra "Zacan y Incö - Jí a scora tles valades ladines"**  En gaujiun di 70 agn da canche al é gnü metü sö le sistem formatif paritetich ladin te Gherdëna y tla Val Badia organisëia le Museum Ladin, en colaboraziun cun le Departimënt Scora y Cultura Ladina dla Provinzia de Balsan na mostra particolara, che spliga la origina, le svilup y les particolarités de chësta scora plurilinguistica.L'esposiziun va ite tla storia dla scora nia ma dles valades ladines dla provinzia de Balsan, mo ince Fodom, Ampëz y Val de Fascia  La mostra ganará inaugurada en  ***vëndres  20 de messé 2018, dales 18, al Museum Ladin Ciastel de Tor, str. Tor  65, San Martin de Tor***  da Florian Mussner, assessur provinzial al'Istruziun y Cultura ladina e Museums, dal’Intendënt por la scuora ladina Roland Verra e dal diretur dl Museum Ladin Stefan Planker.  **Dorada dla mostra: 21.07.2018-26.05.2019**    **Info:**Museum Ladin Ciastel de Tor, str.  Tor 65, San Martin de Tor, tel. 0474 524020, [www.museumladin.it](http://www.museumladin.it/)   1. [Invit [PDF 253 KB]](http://www.museumladin.it/la/novites.asp?news_action=300&news_image_id=1004752) |